recursal/SuperWikiNEXT-32B huggingface dataset:
„**You're My Heart, You're My Soul**" (tarjimasi „Sen meni yuragimsan, sen meni qalbimsan") — „Modern Talking" olmon dueti ijro etgan qoʻshiq. 1984-yilning 29-oktabrida guruhning „The 1st Album" nomli ilk albomining ilk qo'shig'i oʻlaroq chiqarilgan. Chiqarilganidan keyin qariyb uch oy oʻyib — 1985-yiling 21-yanvarida Germaniya xit-paradida eng yuqori 40 qoʻshiq safiga kirgan, oʻsha yilning 28-yanvarida esa 9-pogʻonagacha koʻtarilgan. Besh haftadan keyin xit-paradda birinchi oʻringa koʻtarilgan bu pogʻonadan olti hafta davomida tushmagan. Germaniyada 250 mingdan oshiq adadda sotilgani uchun „oltin" sertifikat bilan taqdirlangan. Fransiyada ham 850 ming nusxada oshiq adadda sotilgani uchun „oltin" sertifikat olgan. „You're My Heart, You're My Soul" duet repertuaridagi eng muvaffaqiyatli tarona boʻlib, bugunga qadar jahon boʻylab 8 milliondan oshiq nusxada sotilgan.

„Modern Talking" 1998-yilda sanʼatga qaytganidan keyin qoʻshiqni „You're My Heart, You're My Soul '98" nomi bilan qayta kuylagan. Yangi remisk guruhning „Back for Good" nomli yettinchi studiyaviy albomiga kiritilgan. Qoʻshiq Vengriya xit-paradida birinchi pogʻonaga koʻtarilgan, bir necha mamlakatda, jumladan, Germaniya, Shveysariya, Avstriya, Fransiyada eng yuqori oʻntalikka kirgan. Remiks Germaniyada ikkinchi pogʻonagacha koʻtarilgan hamda 500 mingdan oshiq adadda sotilgani uchun „platina" sertifikat bilan taqdirlangan. Fransiya xit-paradida esa qoʻshiq uchinchi pogʻonagacha koʻtarilgan hamda 250 ming dan oshiq nusxada sotilgani uchun „oltin" sertifikat olgan.

2019-yilda „Modern Talking" guruhi aʼzosi va produseri Dieter Bohlen oʻzining „Dieter feat. Bohlen — Das Mega Album" albomi uchun „You're My Heart, You're My Soul" qoʻshigʻining orkestr bilan ijro etilgan hamda klub versiyasini yozgan. 2022-yilda Bohlen qoʻshiqni olmon pop xonandalar Katja Krasavice hamda Pietro Lombardilar bilan nemis tilida kuyladi. Mazkur versiya Germaniya xit-paradlarida ikkinchi pogʻonagacha koʻtarildi.

Manbalar
--------

1. ↑  Arena, James „The CD Rack: Recommended Listening",*. Stars of '90s Dance Pop: 29 Hitmakers Discuss Their Careers*. McFarland & Company, 2017 — 231–238 bet. ISBN 978-1-4766-6756-0.
2. ↑  Arena, James „Thomas Anders – Modern Talking : "You're My Heart, You're My Soul" (1984) – Germany",*. Europe's Stars of '80s Dance Pop: 32 International Music Legends Discuss Their Careers*. McFarland & Company, 2017 — 11 bet. ISBN 978-1-4766-7142-0.

Havolalar
---------

* „You're My Heart, You're My Soul" YouTubeda (1985-yilgi versiya)
* „You're My Heart, You're My Soul" YouTubeda (1998-yilgi versiya)
* „You're My Heart, You're My Soul" YouTubeda (2019-yilgi klub versiyasi)
* „You're My Heart, You're My Soul" YouTubeda (nemischa versiya)
Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 9-avgust, 2022-yil(2022-08-09)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
„**Esingdami seni?**" — „Bolalar" oʻzbek pop-rok guruhi ijro etgan qoʻshiq. Guruhning 1990-yil chiqarilgan „1-albom" nomli studiyaviy albomiga birinchi trek oʻlaroq kiritilgan. Qoʻshiqni guruh aʼzosi Husan Sodiqov dastlab „Ti pomnish togda?" (ruscha: *Ты помнишь тогда?*) nomi bilan rus tilida yozgan. Oʻzbek tiliga ukasi, guruh solisti Tohir Sodiqov oʻgirgan. „Bolalar" guruhi shuhrat qozonishiga aynan „Esingdami seni?" qoʻshigʻi turtki boʻlgan.

„Bolalar" guruhining 1998-yil eʼlon qilingan va asosan remikslardan iborat „8-albom" nomli albomiga „Esingdami seni?" qoʻshigʻining remiksi yettinchi trek oʻlaroq kiritilgan. 1990-yilgi versiya ham, 1998-yilgi remiks ham lya-minor tonalligida boʻlib, original versiyaning yakuniy kupleti bir ton yuqori tonallikda ijro etilgan.

„Sevimli yulduz" dasturi davomida Husan Sodiqov qoʻshiqni sovet armiyasida xizmat qilayotgan davrida Olya ismli yoʻlovchi qiz bilan birgalikda yozganini soʻzlab bergan. Uning aytishicha, Xabarovsk shahridan harbiy qorovullikdan poyezdda qaytganida Omsk shahrida Olya poyezdga chiqqan. Sodiqov unga bagʻishlab „Ti pomnish togda?" qoʻshigʻining dastlabki kupletlarini yozgan. Olya esa ertasi kuni qoʻshiqning davomini yozganini aytgan va navbatdagi bekatda poyezddan tushib qolgan.

Klipi
-----

Ashula guruhning debut albomiga kiritilgan birinchi tarona boʻlib, qoʻshiq uchun rejissor Baxtiyor Alimov klip suratga olgan. Bu guruhning ilk klipi boʻlib, Alimov unda Oʻzbekistonda ilk marotaba inkrustatsiyadan foydalanganini eʼtirof etgan. Video boshida guruhning oʻsha paytdagi aʼzosi Javohir Zokirov guruh aʼzolari va rahbarlarini tanishtiradi. Shuningdek, Zokirov albom 1990-yilning yanvar oyida Toshkent shahridagi „Pushen" studiyasida yozib olinganini taʼkidlaydi. Zokirov soʻzlagan kirish soʻz albomga ham kiritilgan. Klip eʼlon qilinishi ortidan guruh Oʻzbekistonda hamda qoʻshni mamlakatlarda shuhrat qozongan.

Manbalar
--------

1. ↑  „"Болалар" гуруҳининг 1 чи оригинал альбоми". *YouTube* (18-oktyabr 2020-yil). Qaraldi: 26-iyul 2022-yil.
2. ↑  „"Болалар" гуруҳининг 8 чи оригинал альбоми". *YouTube* (29-oktyabr 2020-yil). Qaraldi: 26-iyul 2022-yil.
3. 1 2  „Sevimli Yulduz - Tohir Sodiqov". *YouTube* (18-oktyabr 2020-yil). Qaraldi: 26-iyul 2022-yil.

Havolalar
---------

* „Esingdami seni?" YouTubeda
* „Esingdami seni?" qoʻshigʻinining toʻliq tabulaturasi Songsterr saytida
* „Esingdami seni?" qoʻshigʻinining toʻliq tabulaturasi UltimateGuitar saytida
„**Nothing Else Matters**" AQShda tuzilgan Metallica heavy metal guruhi ijrosidagi qoʻshiqdir. 1992-yilda guruhning *Metallica* nomli beshinchi studiyaviy albomining uchinchi singli sifatida chiqarilgan. Qoʻshiq *Billboard* jurnali yuritadigan Mainstream Rock Tracks chartida 11-, UK Singles Chartda 6-, Daniya chartlarida esa 1-pogʻonaga koʻtarilgan. Koʻplab Yevropa mamlakatlari chartlarida yuqori oʻntalik safidan oʻrin olgan. „Nothing Else Matters" ashulasi *Guitar Hero: Metallica* videooʻyiniga ham kiritilgan. Qoʻshiq Metallicaning eng mashhur va eng koʻp kaver qilingan qoʻshiqlaridan biri hisoblanadi.

Qoʻshiq 1990-yili Metallica guruhining asosiy vokalisti va ritm-gitarachisi James Hetfield tomonidan yozilgan. Avvalboshda, qoʻshiq omma eʼtiboriga havola etilishi rejalashtirilmagan boʻlgan, Hetfield ashulani shunchaki oʻzi uchun yozgan. Ammo, guruh barabanchisi Lars Ulrich uni eshitib koʻrgandan soʻng, ashula unga manzur kelgan va shu tariqa albomga kiritilgan.

Qoʻshiqning demo versiyasi 1990-yilning 12-avgustida Hetfieldning „The Dungeon" nomli studiyasida yozib olingan.

Klipi
-----

Qoʻshiq klipi 1992-yilning 26-fevralida MTV telekanalida premyera qilingan. Unga Adam Dubin rejissorlik qilgan.

2021-yilning 1-avgustida YouTubeda „Nothing Else Matters" qoʻshigʻi klipini koʻrganlar soni 1 milliardga yetdi va buning ortidan klip YouTubeda koʻrishlar soni bir milliardga yetgan Metallica repertuaridagi ilk klipga aylandi. Klipda *A Year and a Half in the Life of Metallica* hujjatli filmidagi ayrim tasvirlar oʻrin olgan.

Jamoa
-----

* James Hetfield — vokal, solo- va ritm-gitara
* Jason Newsted — bas-gitara
* Lars Ulrich — barabanlar

Manbalar
--------

1. ↑  „Metallica - Metallica". *Allmusic.com*. Qaraldi: 2018-yil 16-iyul.
2. ↑  „James Hetfield And Kirk Hammett Look Back On Metallica's Black Album" (2012-yil 22-iyun). 2015-yil 1-yanvarda asl nusxadan arxivlangan. Qaraldi: 2014-yil 26-avgust.

Havolalar
---------

* „Nothing Else Matters" YouTubeda

  


|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* MusicBrainz release group: 99dad07d-7d20-3c43-b188-d8e3976f14d4

 |
**Mars geologiyasi** – Marsning yuzasi, qobigʻi va ichki tuzilishini oʻrganadigan fan. Sayyorani shakllantirgan tarkibi, tuzilishi, tarixi va jismoniy jarayonlariga eʼtibor qaratiladi. Ushbu fan sohasi yer geologiyasiga oʻxshaydi. Planetologiyada *geologiya* tushunchasi sayyoralar va ularning sunʼiy yoʻldoshlarining qattiq komponentlarini oʻrganishni nazarda tutadi. Bu atama geofizika, geokimyo, mineralogiya, geodeziya va kartografiyaning aspektlarini oʻz ichiga oladi . Neologizm **areologiyasi** yunoncha *Arēs* (Mars) soʻzidan baʼzan mashhur ilmiy manbalarda va ilmiy fantastikada (masalan, Kim Stenli Robinsonning Mars trilogiyasida) Mars geologiyasining sinonimi sifatida ishlatiladi, lekin bu atama professional geologlar va sayyora olimlari tomonidan juda kam qoʻllaniladi  .Mars yer sayyorasi boʻlib, temir bilan aralashgan tosh toshlardan iborat. Yerda boʻlgani kabi, uning evolyutsiyasining boshida temir yadro va silikat mantiyaga ajralish sodir boʻldi, keyin esa oʻrtacha qalinligi 50 km boʻlgan qobiq paydo boʻldi. Yadro radiusi butun Mars radiusining yarmiga teng, ammo uning holati kabi aniq maʼlum emas    .Mars geologiyasi haqidagi hozirgi maʼlumotlarning aksariyati kosmik kemalar tomonidan olingan suratlarda koʻrinadigan yer shakllarini oʻrganishdan kelib chiqadi. Sirtdagi bir qator aniq yirik tuzilmalar sayyorada uzoq vaqt davomida sodir boʻlgan turli xil geologik jarayonlarni koʻrsatadi. Ushbu boʻlimda Marsning bir nechta asosiy fiziografik hududlari keltirilgan. Birgalikda koʻrib chiqilsa, bu joylar geologik jarayonlar, jumladan vulqon va tektonik faollik, suv, muz va zarba hodisalari sayyorani katta vaqt miqyosida qanday shakllantirganini koʻrsatadi.

Hubble teleskopi tomonidan koʻrilgan Mars
Marsning umumlashtirilgan geologik xaritasi. 
1. ↑  .
2. ↑  Carr, M. H. USGS, Personal Communication, September 13, 2010.
3. ↑  Quinion, M. (1996). World Wide Words Website,  ( at www.worldwidewords.org Error: unknown archive URL 20200805041521 sanasida arxivlangan).
4. ↑  **Xato: `|sarlavha=` andozasida parametr koʻrsatilmagan {{publikatsiya}}**.
5. ↑  **Xato: `|sarlavha=` andozasida parametr koʻrsatilmagan {{publikatsiya}}**.
6. ↑  **Xato: `|sarlavha=` andozasida parametr koʻrsatilmagan {{publikatsiya}}**.
7. ↑  P. Zasada (2013) Generalised Geological Map of Mars, 1:140.000.000, Source Link ( at astronomynow.com Error: unknown archive URL 20150214223241 sanasida arxivlangan).
„**Konchitsa leto**" (ruscha: *Кончится лето*, yaʼni „Yoz tugaydi") („**Konchitsa leto (Jdu otveta)**" (ruscha: *Кончится лето (Жду ответа)* deb ham nomlanadi)) — „Kino" sovet rok musiqa guruhi ijro etgan qoʻshiq. Guruhning 1991-yil eʼlon qilingan „Chyorniy albom" studiyaviy albomiga birinchi trek oʻlaroq kiritilgan. 1990-yilning bahorida yozib olingan qoʻshiq guruh solisti Viktor Soy oʻlimidan keyin eʼlon qilingan.

„Konchitsa leto" qoʻshigʻini bir necha xonanda hamda musiqiy guruh kaver qilgan. Xususan, „Kukriniksi" guruhi Soy xotirasiga bagʻishlangan „KINOprobi" (2000) albomi uchun qoʻshiqni kaver qilgan. Shuningdek, ashulani „Yu-Piter" va „Neyromonax Feofan" guruhlari hamda rus xonandasi Leonid Agutinlar ijro etgan.

Yozilishi tarixi
----------------

„Konchitsa leto" ashulasi keyinchalik „Chyorniy albom" albomiga kiritilgan boshqa ashulalar qatori 1990-yilning bahorida Nataliya Razlogovaning Moskva shahridagi kvartirasida yozib olingan. Qoʻshiq akustik gitara yordamida maishiy magnitofonga yozib olingan. Birinchi bandi toʻliq boʻlmagan ushbu ilk versiya 2018-yilda eʼlon qilingan.

Albom uchun ashula 1990-yilning yozida Latviyaning Yurmala shahri yaqinidagi Plieņciems qishlogʻida joylashgan „Yamaha" studiyasida yozib olingan. Soyning yon daftarida qoʻshiqning qora nusxasiga „Jdu otveta" deb nomlangan. Soy oʻlimi ortidan yozuv qayta ishlanib, 1991-yilning yanvarida eʼlon qilingan.

Tahlili
-------

Y. Shadjanovaning fikricha, „Konchitsa leto" qoʻshigʻi „Chyorniy albom"ga kiritilgan boshqa qoʻshiqlar kabi oʻlimni oldindan sezish hissi bilan yoʻgʻrilgan. Uning soʻzlariga koʻra, Soy aynan qoʻshiq yozilgan yozda — 1990-yilning 15-avgustida vafot etgani ramziy ahamiyatga ega, chunki Soy uchun 1990-yilning yozi chindan yakuniy yozga aylangan.

Manbalar
--------

1. ↑  „Леонид Агутин спел песню Виктора Цоя Об этом сообщает "Рамблер"". Rambler (6-sentyabr 2018-yil). Qaraldi: 3-avgust 2022-yil.
2. ↑  Шаджанова, Y. (2015). „Эволюция семантики концепта пути в рамках когнитивного уровня языковой личности Виктора Цоя". *Вестник Российского университета дружбы народов*. № 4.

Havolalar
---------

* „Konchitsa leto" YouTubeda
**Xoqoniy Shirvoniy** (toʻliq ism-sharifi Afzaliddin Badil ibn Ali) (1120, Shirvon 1199, Tabriz) – ozar shoiri. Gʻazal, qasida va masnaviylar bitgan. Shoir Abu Alo Ganjaviydan (12-asr 1-yarmi) badiiy ijod sirlarini oʻrgangan. 25 yoshida Shirvonshoxlar saroyidagi adabiy doiraga qoʻshilib, „Xoqoniy" taxallusi bilan gʻazallar yoza boshlagan. Ammo saroy amaldorlari u bilan ustozi orasida nizo chiqaradi. Xoqoniy hajga borish bahonasi bilan bu mojarolardan qutuladi (1156). Hajdan qaytgandan soʻng ham uning atrofidagi igʻvo va tuhmatlar toʻxtamaydi. Hatto Mujriddin Boylaqoniy uning imzosi bilan Isfahon xalqini hajv qilib, qasida tarqatadi, shoir zindonga tashlanadi. Uning „Sifahon", „Hibsiyot" (1159) qasidalari shu munosabat bilan yozilgan. Vizantiya shahzodasi Andronik Kamen yordamida hibsdan qutulgan. Umrining oxirgi yillarini Tabrizda oʻtkazgan. Shoirning qabri Murgʻob qabristonidagi „Maqbarat ushshuaro"dadir. Xoqoniy ijodidan bizga qadar 14 ming baytdan iborat sheʼrlar devoni, 3 ming baytni tashkil kiladigan „Tuhfat ul-Iroqayn" („Ikki Iroq tuhfasi", 1157) masnaviysi meros boʻlib qolgan. Sheʼrlarida ishq-muhabbat tasviri bilan birga mavjud ijtimoiy tuzum, oʻzi yashayotgan zamon illatlarini roʻyrost tanqid, zulm-zoʻravonliklardan nolish kuchli. Ijodi 13-asrdan oʻrganila boshlagan. „Tuhfat ul-Iroqayn" masnaviysi hamda „Madoyin qasri" qasidasi Arab va Ajam xalqlari tarixi, maʼnaviyatini oʻrganishda muhim manba vazifasini ham oʻtaydi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

| * k
* m
* t
Fors adabiyoti |
| --- |
| Mumtoz adabiyot | 
* Rudakiy
* Daqiqiy
* Firdavsiy
* Nosir Hisrav
* Xoqoniy Shirvoniy
* Umar Xayyom
* Farididdin Attor
* Rumiy
* Abu Ali ibn Sino
* Nizomiy Ganjaviy
* Saʼdiy Sheroziy
* Xusrav Dehlaviy
* Soib Tabriziy
* Kamol Xoʻjandiy
* Hofizi Sheroziy
* Jomiy
* Alisher Navoiy
* Hiloliy
* Sayido Nasafiy
* Bedil
* Zebunniso begim

 |
| Eronda zamonaviy fors adabiyoti | 
* Malikushshuaro Bahor
* Nimo Yushij
* Ahmad Shomlu
* Mahdiy Axavoni Solis
* Suhrob Sipehriy
* Furoʻgʻ Farruhzod
* Nodir Nodirpur
* Hushang Ibtihoj
* Simin Behbahoniy
* Muhammadrizo Shofeʼi Kadkaniy

 |
| Afg'onistonda zamonaviy fors adabiyoti | 
* Xalilulloh Xaliliy
* Vosif Boxtariy
* Boriq Shofeʻi
* Qahhor Osiy
* Roziq Foniy
* Latif Pidrom

 |
| Tojikistonda zamonaviy fors adabiyoti | 
* Sadriddin Ayniy
* Abulqosim Lohutiy
* Mirzo Tursunzoda
* Jalol Ikromiy
* Habib Yusufiy
* Sotim Ulugʻzoda
* Moʻmin Qanoat
* Loiq Sheraliy
* Bozor Sobir
* Farzona

 |
| O'zbekistonda zamonaviy fors adabiyoti | 
* Xoja (shoir)

 |
| Pokistonda zamonaviy fors adabiyoti | 
* Muhammad Iqbol

 |


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Abdullo Abdulgʻafurovich Abduraufov** – sovet, tojik va oʻzbek opera xonandasi. 1964-yilda Tojikiston SSRda xizmat koʻrsatgan artist unvoni berilgan.

Hayoti
------

1928-yil 27-dekabrda Samarqand shahridagi Gʻuzor (mahalla) Qoʻshxovuzda tojik oilasida tugʻilgan. 1949-yilda Samarqand institutining filologiya fakultetini, 1953-yilda Chaykovskiy nomidagi Moskva davlat konservatoriyasini, 1958-yilda esa Toshkent davlat konservatoriyasini tamomlagan.

Oʻqishni tamomlab, Toshkent davlat filarmoniyasida, birozdan keyin esa Alisher Navoiy nomidagi Toshkent Davlat akademik opera va balet teatrida xonanda boʻldi. Keyin Tojikiston davlat filarmoniyasida, 1970–1975-yillarda vafotigacha Samarqand opera va balet teatrida ishlagan.

U SSSRning turli shaharlarida va undan tashqarida, masalan, Afgʻoniston, Iroq, Finlyandiya, Germaniya va boshqa mamlakatlarda koʻplab festivallar va gastrol chiqishlarida sovet qoʻshiqchilari va musiqachilari bilan guruhlarda qatnashgan.

Ijodiy faoliyati
----------------

Tojikiston va Oʻzbekiston teatrlari sahnalarida operalarda 20 dan ortiq partiyalarni ijro etgan. Oʻzbekiston A.Navoiy nomidagi Opera va balet teatri sahnasida:

Hoji (Muxtor Ashrafiy „Dilorom"),

Tohir (T.Jalilov va B.Brovsinning „Tohir va Zuhra"),

Hamza (S. Boboyevning „Hamza");

Sadriddin Ayniy nomidagi Davlat akademik opera va balet teatrida:

Madan (Ziyodollo Shahidiyning „Koʻde va Madan"),

Zohir („Qaytish" – Yoqub Sabzanov),

Sobir (S. Urbaxning „Mashhur kuyov"),

Lenskiy (P. I. Chaykovskiyning „Yevgeniy Onegin"),

Gertsog (J. Verdi tomonidan „Rigoletto"),

Lyuchenso (V. Shebalinning „Sezarning xotinini qoʻllab-quvvatlash") va boshqa rollarni ijro etdi.

Uning repertuarida tojik kompozitorlarining qoʻshiq va romanslari, Sharq, rus va gʻarb xalqlari qoʻshiqlari, shuningdek, mumtoz vokal musiqasi va boshqalar alohida oʻrin tutgan. Samarqand va Toshkent teatrlarida, bir qancha operalarda sahnalashtirilgan.

Manbalar
--------



1. ↑  *Абдурауфов Абдулло Абдулғафурович (тадж.) // Энсиклопедияи адабиёт ва санъати тоҷик. — Душанбе, 1988.*.
2. ↑  *Аслҳо ва наслҳо. — Душанбе, 1988. — С. 16.*.
„**V nashix glazax**" (ruscha: *В наших глазах*, yaʼni „Bizning koʻzimizda") — „Kino" sovet rok musiqa guruhi ijro etgan qoʻshiq. Guruhning 1988-yil eʼlon qilingan „Gruppa krovi" studiyaviy albomiga yettinchi trek oʻlaroq kiritilgan. Qoʻshiq matnini ham, kuyini ham guruh solisti Viktor Soy yozgan.

Qoʻshiq 1986-yilning 3-iyunida, Leningrad rok-klubining IV festivalida ilk bor ijro etilgan. Tadqiqotchilarga koʻra, „V nashix glazax" qoʻshigʻi ilk bor Leningrad rok festivalida ijro etilganida guruhning dastlabki qoʻshiqlaridan farq qilgani uchun tomoshabinalr tomonidan sovuq kutib olingan.

„V nashix glazax" qoʻshigʻi va umuman „Gruppa krovi" albomi haqida tanqidchilar turli fikr izhor qilgan. Yozuvchi Aleksandr Jitinskiy albom rus rok tarixidagi eng yaxshi albomlardan biri boʻlganini taʼkidlagan. Jurnalist Yevgeniy Dodolev albomni oʻziga xosligi uchun olqishlab, buni tasdiqlash uchun aynan „V nashix glazax" qoʻshigʻini misol oʻlaroq koʻrsatgan. Rok musiqachi Aleksandr Titov esa albomni shunchaki modaga mos javob deya taʼriflagan.

XXI asrda qator adabiyotshunos olim „V nashix glazax" qoʻshigʻi, xususan, uning matnini oʻrganib chiqqan. Filolog Svetlana Petrova qoʻshiqni tahlil qilib, uning matnida hayotning [[Ontologiya}ontologik]] dualligi tushunchasi yoritilganini xulosa qilgan. Shuningdek, qoʻshiq haqida Yelena Ivanova, Alla Pavlova hamda Lyubov Yermakova kabi olimalar ilmiy maqolalarni yozgan.

„V nashix glazax" qoʻshigʻi bir necha filmda, jumladan, „Posledniy geroy" (1992), „Syostri" (2001), „Soy" (2020) filmarida yangraydi. 1998-yil „Nashe radio" rus radiokanali ilk efirni aynan shu ashulani qoʻyishdan boshlagan.

1987-yilning dekabrida guruh ijrochilari ishtirokida qoʻshiq klipi suratga olingan. Klip ilk bor 1988-yilda „Vzglyad" teledasturida namoyish qilingan.

Manbalar
--------

1. ↑  Житинский, Александр*. Виктор Цой* (ruscha). Санкт-Петербург: Амфора,, 2015. ISBN ISBN 978-5-367-03506-3.
2. ↑  Петрова, Светлана (2019). „Онтологическая двойственность в рок-поэзии Виктора Цоя (на материале песни «В наших глазах»". *Научный диалог* (ruscha). № 8. 166–177-bet. doi:10.24224/2227-1295-2019-8-166-177.

Havolalar
---------

* „V nashix glazax" YouTubeda
Har xil zinapoyalarga misollar**Zina**, zinapoya — 1) bino va inshootlarning yuqoriga chiqib, pastga tushiladigan pogʻonali qismi. Vazifasiga qarab 3 xili boʻladi: asosiy zina — qavatlarga chiqib tushiladi; yordamchi zina — yongʻin, suv toshqini, taʼmirlash ishlari vaqtida kerak boʻladi; qoʻshimcha zina — yertoʻlaga tushiladi, chordoqqa chiqiladi. Zinalar bino va inshootlarni bezaydigan meʼmorlik elementi ham hisoblanadi. U istirohat bogʻlari, ochiq maydonlarga ham koʻrk berib turadi. Yodgorliklar poyiga ham zina qilinadi. Zinalar gʻishtdan, temirbetondan, taxtadan, metalldan qilinishi mumkin. Gʻishtin va temirbeton zinalar sirti koshinlar va marmar bilan qoplanadi. Eskalator zinalari dvigatel yordamida harakatlanib turadi. Turar joy binolarida zinalarning qiyaligi muhim ahamiyatga ega: Zina qancha yotiqroq boʻlsa, shuncha yaxshi, lekin uning qiyaligi 45° dan oshmasligi lozim. Agar zina bilan chiqiladigan joy ancha baland boʻlsa zina bir necha marshga (boʻlakka) boʻlib quriladi. Har bir marshda kamida 3 ta, ko'pi bilan 10 ta zinapoya boʻlishi kerak. Zinapoya marshining eni 90 sm dan tor boʻlmasligi lozim. Oddiy zina qurishning iloji boʻlmagan joylarda (masalan, joy yetarli boʻlmaganda) vintsimon zinalar quriladi. Koʻpincha, bunday zinalar metalldan yasaladi. Vintsimon zinaning diametri kamida 2 m boʻlishi kerak. Zina bandi (qoʻl ushlab chiqiladigan toʻsiq) ning balandligi 1 m atrofida qilinadi.

Galereya
--------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Abduxoliq Abdurahmanovich Aydarqulov** (tugʻilgan joyi Gʻazalkent, Boʻstonliq tumani, Toshkent viloyati, Oʻzbekiston SSR) — oʻzbek va sovet muhandisi va davlat arbobi. 1991-yildan 1995-yil 5-yanvargacha Navoiy viloyati hokimi boʻlgan.

Biografiya
----------

Abduxoliq Aydarqulov Toshkent viloyatining Boʻstonliq tumanidagi Gʻazalkent shahrida tugʻilgan. Toshkent irrigatsiya va melioratsiya institutini tamomlagan.

1964-1965-yillarda sovxozlarni taʼmirlash ustaxonalarining boshligʻi boʻlgan. 1965-yilda armiyada xizmat qilgan. 1966-1977-yillarda „Oʻzselxoztexnika" mintaqaviy birlashmasida muhandis-texnolog, nazorat muhandisi, bosh muhandis, menejer boʻlgan.

1977-1986-yillarda Boʻstonliq tumani ijroiya qoʻmitasi raisi, Oʻzbekiston Kompartiyasi tuman qoʻmitasining 1-kotibi va 1986-1988-yillarda — viloyat raisi lavozimlarida ishlagan. 1988-yilda Sirdaryo viloyat ijroiya qoʻmitasining raisi, 1990-yil sentyabrda esa Ukraina Kompartiyasi Sirdaryo viloyat qoʻmitasining 1-kotibi boʻldi.

1990-yilda XII chaqiriq Oʻzbekiston SSR Oliy Kengashiga xalq deputati etib saylandi.

1991-yildan 1995-yil 5-yanvargacha Navoiy viloyati hokimi boʻlgan.

Manbalar
--------

1. ↑
2. ↑  *arxiv nusxasi*, 2021-04-09da asl nusxadan arxivlandi, qaraldi: 2021-04-18

|  |  |  |  |  |  |
| --- | --- | --- | --- | --- | --- |
| 

| * k
* m
* t

 Sirdaryo viloyati Ijroiya qoʻmitasi raislari  |
| --- |
|  |
| 
* lavozim taʼsis etildi (1963)
* Egamqul Tasanbayev (1963—1969)
* Qudrat Ahmedov (1969—1971)
* Viktor Xaydurov (1971—1974)
* Ibrohim Qoʻchqorov (1974—1988)
* Abduxoliq Aydarqulov (1988—1990)
* Muqum Hasanov (1990—1991)
 |
|  |
| 
Sirdaryo viloyati ijroiya qoʻmitasi raislari |

 |
„**Billie Jean**" amerikalik qoʻshiqchi Michael Jackson ijro etgan qoʻshiqdir. Xonandaning *Thriller* (1982) nomli oltinchi studiyaviy albomiga kiritilgan. 1983-yilning 2-yanvarida albomning ikkinchi singli oʻlaroq Epic Records leyblida eʼlon qilingan. Qoʻshiq matnini Jacksonning oʻzi yozgan. Qoʻshiqqa Jackson va Quincy Jones produserlik qilishgan.

„Billie Jean" qoʻshigʻi *Billboard* Hot 100 chartida birinchi pogʻonagacha koʻtarilgan. *Billboard* Hot Black Singles chartida uch hafta davomida eng yuqori pogʻonani egallab turgan. Tarona Amerika ovoz yozish sanoati assotsiatsiyasi (inglizcha: *) tomonidan olmos sertifikati bilan taqdirlangan. Umumjahon boʻylab 14 milliondan ortiq nusxada sotilgan hamda tarixdagi eng bozori chaqqon boʻlgan qoʻshiqlardan biriga aylangan. Bundan tashqari, ashula Birlashgan Qirollik, Kanada, Fransiya, Shveysariya va Belgiya mamlakatlari musiqa chartlarida ham birinchi pogʻonagacha koʻtarilgan. Yana bir qancha mamlakatlar musiqa chartlarida esa yuqori oʻntalik safidan oʻrin egallagan.*

Qoʻshiq koʻplab mukofotlar, jumladan ikki marotaba Grammy va bir marotaba American Music Award bilan taqdirlangan. Shuningdek, qoʻshiq uchun klip ham suratga olingan boʻlib, unga Steve Barron rejissorlik qilgan.

Manbalar
--------

1. ↑  Roberts, Randall. „Michael Jackson's 'Human Nature': An NYC classic on his birthday" (2012-yil 29-avgust). Qaraldi: 2019-yil 6-dekabr.
2. ↑  „Michael Jackson's Catalogue Garners Major New Gold & Platinum Awards". *Recording Industry Association of America* (2018-yil 23-avgust). Qaraldi: 2018-yil 9-sentyabr.

  


|  |  |
| --- | --- |
| Qoʻshiqlar | *Qoʻshiqqa oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Abu Bakr Kalaviy** (1366-yilda vafot etgan) — samarqandlik hunarmand va oqsoqol. Samarqandda boʻlib oʻtgan sarbadorlar qoʻzgʻolonining rahbarlaridan biri hisoblanadi.

Moʻgʻuliston xoni Ilyosxoʻjaning Movarounnahrga hujumi chogʻida yaʼni 1365—1366-yillarda Samarqandda boʻlib oʻtgan sarbadorrlar qoʻzgʻoloni boshliqlaridan biri hisoblanadi. Abu Bakr Kuluyi (Kalaviy) Naddof jun (paxta) tituvchilar mahallasining oqsoqoli boʻlgan.

Abu Bakr Kalaviy, shuningdek, madrasa talabalaridan Mavlonozoda Samarqandiy va kamonchi Xurdaki Buxoriy shahar aholisini qurollantirib, shaharda barrikadalar qurib moʻgʻullarga qarshi chiqadi. Sarbadorlar Samarqand shahrida moʻgʻullarga qaqshatqich zarba beradilar. Moʻgʻul otliqlari Samarqandga kirishga urinib, ikki mingga yaqin odamini yoʻqotib, orqaga chekinadi. Ilyosxoʻja avval Samarqandni, soʻngra Movarounnahrni tark etadi. Shundan soʻng sarbadorlarning bevosita ishtirokida shahar aholisini talash va zoʻravonlik boshlangan.

Sarbadorlar shahar zodagonlarining mol-mulkini musodara qilganidan soʻng norozi boʻlgan shahar zodagonlari amirlar Husayn ibn Musallab va Amir Temurga shikoyat qilishadi. Amirlar Amir Husayn va Amir Temur sarbadorlar rahnamolari Abu Bakr Kalaviy, Mavlonzoda Samarqandiy va Xurdaki Buxoriylarni Konigilga taklif qilishadi. Sarbadorlar amirlar qarorgohiga yetib kelishadi vau yerda xoinlik bilan asirga olindi. Ularning deyarli barchasi qatl etiladi. Jumladan Abu Bakr Kuluiy (Kalaviy) Naddof va Xurdaki Buxoriylar dorga osiladi. Amir Temur shafoati tufayli mudarris Mavlonzodaning hayoti saqlanib qolinadi. Ushbu voqeadan soʻng Samarqanddagi sarbadorlar harakati bostiriladi.

Manbalar
--------

1. ↑  „Sohibqiron Amir Temur (1336-1405)". *www.ziyouz.uz*. Qaraldi: 1-sentabr 2023-yil.
2. ↑  „Amriddin Berdimurodov. Samarqand tarixidan tomchilar & Temurnoma (1996) videofilmi. 8-qism. Dorulsaltanat". *www.kh-davron.uz*. Qaraldi: 1-sentabr 2023-yil.

Adabiyotlar
-----------

* Timur // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb. 1890—1907.
* Abdurazzoq Samarqandiy, Matlai saʼdayn va majmai bahrayn. T. 1969; Nizomiddin Shomiy, Zafarnoma, T. 1996.
„**Medlyak**" (ruscha: *Медляк*, yaʼni „Sekin [qoʻshiq]") — rossiyalik xonanda Mr. Credo (haqiqiy ismi Aleksandr Maxonin) ijro etgan qoʻshiq. Xonandaning 2002-yil eʼlon qilingan „Chudnaya dolina" albomiga oltinchi trek oʻlaroq kiritilgan. Mr. Credo repertuaridagi eng taniqli qoʻshiqlarning biri. Tarona naqoratini Mr. Credo rus xonandasi Olesya Slukina bilan ijro etgan.

„Medlyak" qoʻshigʻi 2005-yilga borib „Russkoye radio" radiokanalida efirga uzatila boshlaganidan keyin Rossiya va MDH mamlakatlarida keng miqyosda tanilgan. Qoʻshiq hanuz MDH mamlakatlari radiostansiyalarida yangraydi. Taronaning audio versiyasi 2013-yilning aprelida YouTubega yuklanganidan to 2022-yilning sentyabriga qadar 50 million martadan oshiq koʻrilgan.

Manbalar
--------

1. ↑  „"Сегодня в белом танце кружимся". Что за девушка поёт эту песню вместе с Mr.Kredo и как сложилась её судьба" (ruscha). *Zen* (25-iyun 2020-yil). Qaraldi: 11-sentyabr 2022-yil.
2. ↑  „Mr. Credo «Медляк»" (ruscha). *Soundtimes*. Qaraldi: 11-sentyabr 2022-yil.

Havolalar
---------

* „Medlyak" YouTubeda
**Andijon qirgʻizlari** — Andijon viloyatidagi etnik guruh. Qirgʻizlarning Oʻzbekiston hududidagi eng yirik subetnosi. Viloyatning sharqiy tumanlari aholisi (190 ming kishi). Qoʻrgʻontepa, Jalaquduq, Xo'jaobod, Marhamat, Buloqboshi va Asaka tumanlarida yashashadi. Qirgʻiz tilida soʻzlashadi.

Andijonda qirgʻiz millatining shakllanishi
------------------------------------------

Markaziy Osiyo xalqlarining XIX asr 2-yarmi — XX asr boshlaridagi tarixiy taqdiri va taraqqiyot bosqichlari chor Rossiyasining mustamlakachiligi davri bilan bogʻliq. 

Tarixchi M.Vaxobovning taʼkidlashicha, Andijon Qirgʻizlari millat sifatida 19-asr oxiri - 20-asr boshlarida, yaʻni kapitalistik munosabatlarning mintaqaga kirib borishi bilan shakllana boshlagan.

Qoʻrgʻontepa tumani
-------------------

Qoʻrgʻontepa tumanining aholisining 60% qirgʻiz millatiga mansub hisoblanadi. Dardoq, Azad, Madaniyat, Chimyon, Eshonobod, Sutqon, Oltinsoy, Namuna, Tashloq, Dardoqtepa, Boshtut, Yortibosh, Dehqonchek, Chiroqtamga, Qizil bayroq, Beshqaltaq, Bo'ston, Ishtimayat va Savayning barcha hududlarida yashab kelmoqdalar.

Xonobod shahri
--------------

Xonobod shahrining Xidirsha, Qorabogish va Pozilmon qishlogʻida joylashgan. 2 ta Qirgʻiz tilida o'rta taʼlim maktabi bor.

Jalaquduq tumani
----------------

Xo'jaobod tumani
----------------

Asosan Orday, Qorabuloq, Uchkoʻcha, Mustahkam hududlarida yashashadi

Marhamat tumani
---------------

Asaka tumani
------------

Buloqboshi tumani
-----------------

Manba
-----

1. ↑  Kyrgyz in Uzbekistan
2. ↑  Vakhabov M. G. Formirovaniye kirgizskoy sotsialisticheskoy natsii. T.1961.
**Albert Idrisovich Nasibulin** (ukraincha: *Альберт Ідрісович Насібулін*, 1969-yil 14-may, Toshkent, Oʻzbekiston SSR) – Sovet va Ukraina ogʻir atletikachisi. SSSR chempioni (1990), Ukrainaning koʻp karra chempioni va Yevropa chempionatining ikki karra sovrindori (1992, 1993). SSSR sport ustasi (1986), SSSR xalqaro toifadagi sport ustasi (1989). 59 kg gacha va 64 kg gacha vazn toifalarida ukrainalik rekordchi.

Hayoti
------

Albert Nasibulin 1969-yil 14-mayda Toshkent shahrida tavallud topgan. Sovet va Ukraina ogʻir atletikachisi boʻlgan. 9 yoshidan boshlab „Lokomotiv" bolalar va oʻsmirlar sport maktabida ogʻir atletika bilan shugʻullana boshlagan. 1987-yilda murabbiyi Asxat Shaymardanovga ergashib, Xarkovga koʻchib oʻtgan. U yerda Zinoviy Arxangorodskiy bilan birga ishlay boshlaydi. 1989-yilda esa oʻsmirlar oʻrtasidagi Yevropa va jahon chempionatlarida kumush medal sohibi boʻlgan.

Faoliyati
---------

U 1980—1990-yillar oxirida yengil vazn toifasida yetakchi sovet sportchilaridan biri boʻlib,1990-yilda SSSR chempioni boʻlgan. 1992-yili Birlashgan jamoa tarkibida Shekszarda boʻlib oʻtgan Yevropa chempionatida ishtirok etadi. Bu musobaqalarda faqat oʻz vaznida bolgariyalik Ivan Ivanovga yutqazib, kumush medalni qoʻlga kiritgan. Keyinchalik esa Ukraina terma jamoasi tarkibida ishtirok etadi. 1993-yilda Sofiyadagi Yevropa chempionatida bronza medali sovrindori boʻlgan (kichik oltin medalni qoʻlga kiritadi).

Xarkov Nasibulin jismoniy tarbiya institutini tamomlagan (1998).

2007-yilda sport faoliyatini yakunlashga qaror qilgan. 2009—2013-yillarda faxriylar musobaqalarida qatnashgan. Keyin 45 yoshgacha boʻlgan yosh toifasida Yevropa chempioni (2009) va jahon chempioni (2010, 2013) boʻlgan.

Manbalar
--------

1. ↑  V nekotorix istochnikax familiya Alberta Nasibulina oshibochno pishetsya s dvumya bukvami „l" (Nasibullin)
2. ↑  „Наші важкоатлети завоювали 12 медалей(ukr.)". 2014-yil 29-avgustda asl nusxadan arxivlangan. Qaraldi: 2021-yil 20-mart.

Havolalar
---------

* Lift Up veb-saytidagi profil(ingl.)
* IWRP veb-saytidagi profil(ingl.)
* Xarkov mintaqaviy tashkiloti „Dinamo" FSO veb-saytidagi profil
* І. R. Lozovskiy. Ukrainaning Vajka yengil atletikasi (1895–2011). – K .: Kitob. va biznes, 2011 yil. – 288 Bilan. – ISBN 5-212-00900-6 .(Ukraincha)
„**Vixoda net**" (ruscha: *Выхода нет*, yaʼni „Chiqish [Yechim] yoʻq") — „Splin" rus rok-guruhi ijro etgan qoʻshiq. Guruhning 1998-yil eʼlon qilingan „Granatoviy albom" nomli studiyaviy albomiga toʻqqizinchi trek oʻlaroq kiritilgan. Qoʻshiq matnini ham, kuyini ham guruh solisti Aleksandr Vasilyev yozgan. „Vixoda net" guruh repertuaridagi eng taniqli taronalarning biridir.

Vasilyev qoʻshiqni Sankt-Peterburg shahri metrosida ikki shaxs oʻlimiga guvoh boʻlganidan keyin yozgan, degan taxmin mavjud. Rossiya shaharlari metrolarida „vixoda net" yozuvi ko'p uchraydi.

Vasilyev qoʻshiq maʼnosini dastlab izohlamagan, shuning uchun guruh muxlislari mustaqil tarzda turli taxminlarni ilgari surishgan. Pirovardida xonanda qoʻshiqda shunchaki qahramon suyuklisiga bu yerdan uchib ketishdan boshqa ilojimiz yoʻq, deb murojaat qilayotgani haqida ekanligini aytgan.

Qoʻshiq uchun Mechislav Yuzovskiy klip suratga olgan. Klip qish faslida Qrim yarimorolida tasvirga olingan.

Manbalar
--------

1. ↑  „Сплин — выхода нет, история и смысл" (ruscha). *Мысли русского рока* (3-dekabr 2021-yil). Qaraldi: 22-sentabr 2022-yil.
2. ↑  „История песни «Выхода нет» – Сплин" (ruscha). *Song Story* (18-sentyabr 2017-yil). Qaraldi: 22-sentabr 2022-yil.

Havolalar
---------

* „Vixoda net" YouTubeda
Baron **Aleksandr Vasilyevich Kaulbars** (nemischa: ; 1844-yil 23-may – 1929-yil 25-yanvar) – rus harbiy rahbari va geografi, otliq qoʻshinlar generali (1901), Harbiy kengash aʼzosi (1909), Rossiya harbiy aviatsiyasi tashkilotchilaridan biri. 1882-1883-yillarda Bolgariya Knyazligining mudofaa vaziri va Vazirlar kengashi raisi.

1871-yilgi Gʻulja, 1873-yilgi Xiva yurishlari, 1877—1878-yillardagi rus-turk urushi, 1900—1901-yillar Xitoydagi harbiy harakatlar, rus-yapon urushi, 1-jahon urushi va fuqarolar urushida Oq harakat tomonning qatnashchilaridan biri. „Jasorati uchun" yozuvi tushirilgan oltin qurol bilan taqdirlangan. Qashqar ekspeditsiyasining rahbari (1872). Xitoy, Tyan-Shan va Amudaryo tadqiqotchisi. Qorakoʻl (Prjevalsk) shahrining asoschisi (1869). „Tyan-Shan", „Nizovya Amudarya" va boshqa asarlar muallifi. Rossiya geografiya jamiyatining toʻliq aʼzosi (1872-yil 13-dekabrdan).

Tadqiqot faoliyati
------------------

Xizmatining salmoqli qismini Turkiston oʻlkasida oʻtkazgan, koʻp vaqtini turli geografik ishlar va tadqiqotlarga bagʻishlagan; 1869-yilda birinchi boʻlib Sirdaryoning asosiy manbasiga borib, Issiqkoʻl ortidagi mamlakatning oʻsha paytdagi deyarli nomaʼlum qismini oʻrganadi; sayohat natijalari „Tyan-Shan geografiyasi boʻyicha materiallar" monografiyasida taqdim etilgan boʻlib, muallif IRGO tomonidan oltin medal bilan taqdirlangan.

 "VES" toʻplamidan olingan surat
1870-yilda Rossiya-Xitoy chegarasining bir qismini kezib, Tyan-Shan va bu tizmaning eng katta choʻqqisi Xon Tangri kabi koʻplab yangi togʻ dovonlarini oʻrganib chiqqan. 1870-1871-yillarda Xitoyga, 1872-yilda esa general-gubernatorning elchisi sifatida Gʻuljaga shahar hukmdori Yoqubbeg bilan muzokaralar olib borish uchun tashrif buyurgan va nafaqat tinchlik muzokaralari ijobiy yakuniga yetgan, balki bosib oʻtgan yoʻnalish boʻyicha geografik maʼlumotlarga ham ega boʻlgan.

1873-yilda Aleksandr Vasilevich Kaulbars Xiva yurishida qatnashdganva Amudaryo deltasi va eski kanallarini oʻrgangan va Orol dengizidan Perovskiy paroxodi suzib oʻtadigan daryogacha boʻlgan yuk tashish yoʻlini ochgan. Ushbu ishni yakunlagach, Kaulbars Sirdaryoning irmogʻi Janadaryo quruq tubini tadqiq qilishni boshlagan. Bu ishlarning natijalari uning „Nizovya Amudari" (atlas bilan) va „Drevneyshiye rusla Amudari" asarlarida taqdim etilgan; Muallif Amudaryo dastlab Kaspiy dengiziga quyilib, keyinroq suvlarini Orol dengiziga olib bora boshlagani; bu ikki davr oraligʻida daryo Sariqamish koʻliga quyilib, u yerdan ortiqcha suv Oʻzboʻy deb nomlangan kanal boʻylab Krasnovodsk qoʻltigʻiga quyilgani kabi xulosalarni bayon etgan.

Amudaryoning quyi oqimini oʻrganish boʻyicha ilmiy ishlari uchun A. V. Kaulbars 1880-yilda F. P. Litke nomidagi oltin medal bilan taqdirlangan. Bir qator harbiy ilmiy ishlar muallifi hamdir.

Oilasi
------

Xotini: baronessa Yekaterina Vladimirovna Kaulbars (1847 – 1919-yil 21-iyul, Petrograd)

Ularning qizi Yekaterina Aleksandrovna (1886—?) isteʼfodagi kapitan 2-darajali Nozikovga turmushga chiqqan. 1934-yilda „Yevlogiyevchilar" ishi boʻyicha hibsga olingan.

Manbalar
--------

1. ↑  TsGA SPb. F. R-6143. Op.1. D. 2183. L. 58.
„**Here Comes the Rain Again**" (tarjimasi „Mana, yana yomgʻir boshladi") — „Eurythmics" ingliz dueti ijro etgan qoʻshiq. Duetning 1983-yil eʼlon qilingan „Touch" albomiga uchinchi trek oʻlaroq kiritilgan. Qoʻshiqni guruh aʼzolari Annie Lennox bilan David A. Stewart yozgan. Tarona 1984-yilning 12-yanvarida Buyuk Britaniyada albomning uchinchi singli oʻlaroq, AQShda esa birinchi singli oʻlaroq chiqarilgan. Qoʻshiq „Billboard Hot 100" xit-paradida toʻrtinchi pogʻonagacha koʻtarilib, duetning mazkur chartda yuqori oʻntalikka kirgan ikkichi kompozitsiyasiga aylangan. Buyuk Britaniya singlar xit-paradida esa sakkizinchi pogʻonagacha koʻtarilgan va duetning mamlakatdagi ketma-ketma yuqori oʻntalikdan joy olgan beshinchi singliga aylangan.

Stewartning soʻzlariga koʻra, qoʻshiqni Lennox bilan Nyu-York shahridagi Mayflower Hotel mehmonxonasida yozgan. Oʻsha kuni osmonni bulut qoplagan boʻlgan. Steward „Casio" sintezatorida melanxolik akkordlarni chalayotgan paytda Lennox „Mana, yana yomgʻir boshlandi", degan. Ikkisi shu asnoda qoʻshiqni hamkorlikda yozishgan.

„Here Comes the Rain Again" qoʻshigʻi uchun Stewart, Jonathan Gershfield hamda Jon Roseman rejissyorligida klip suratga olingan. Klip 1983-yilning dekabrida, yaʼni qoʻshiq singl oʻlaroq chiqarilishidan bir oy oldin eʼlon qilingan. Klipda Hoy orolidagi qoyalar tasvirini hamda Lennox dengiz sohilida yurgan kadrlarni koʻrish mumkin. Stewardt videokamera bilan Lennoxni taʼqib qiladi. Klip kadrlari alohida-alohida yozib olinib, studiyada birlashtirilgan.

Qoʻshiqni bugunga qadar bir necha xonanda, jumladan, AQShda tuzilgan „Hypnogaja" rok-guruhi hamda ingliz xonandasi va aktrisasi Paloma Faith kaver qilgan.

Manbalar
--------

1. ↑  "Record News". *NME* (London, England: IPC Media): 28. 7 January 1984.
2. ↑  Newman, Melinda (December 7, 2002). „Annie Lennox: A Portrait of the Artist". *Billboard*. 114-jild, № 49. 25-bet. Qaraldi: March 6, 2022.

Havolalar
---------

* „Here Comes the Rain Again" YouTubeda
**Tuslanish** (tilshunoslikda) — feʼlning shaxs-son shakllarida oʻzgarishi: oʻqiyapsan, oʻqiyapti(lar); shart maylining T. shakli: kelsam, kelsang, kelsa, kelsak, kelsangiz, kelsa(lar) va boshqa Tuslangan feʼl shaklida xarakatni bajaruvchi shaxs ifodalanadi. Harakatning bajaruvchisi soʻzlovchi, tinglovchi yoki oʻzga shaxs boʻladi. Bir affiks bajaruvchining miqdorini ham koʻrsatgani uchun u shaxsson affiksi deyiladi. 1shaxs tuslovchisi harakatning bajaruvchisi — soʻzlovchining oʻzi ekanligini, 2shaxs tuslovchisi esa soʻzlovchining nutqi qaratilgan shaxs — tinglovchi ekanini bildiradi. Ular faqat kishilarga nisbatan ishlatiladi. Bunda ega kishilik olmoshlari bilan ifodalanadi va u yashirinib kelishi ham mumkin. Maye: yezdim — yozdik, yozding — yo’zdingiz. 3shaxs tuslovchisi nutqsa qatnashmagan, lekin nutq oʻzi toʻgrisida boʻlgan shaxsni koʻrsatadi. Bu shakl kishilarga va predmetlarga birday qoʻllangani sababli koʻpincha eganing boʻlishini taqozo etadi: ketdi — u ketdi. Anvar ketdi. Poyezd ketdi.

Feʼllar ham T. tizimiga boʻlgan munosabatiga qarab 2 asosiy guruhga boʻlinadi: tuslanishli feʼllar, tuslanishsiz feʼllar. Tuslanishli feʼl albatta shaxsson jihatdan shakllangan boʻladi. Biroq shaxsson koʻrsatkichlariga egalikning oʻzi tuslanishli feʼl deyish uchun asosiy belgi boʻla olmaydi. Maylning biror turiga mansub boʻlishlik T.li feʼlning asosiy belgisidir. T.li feʼl gapda kesim vazifasida keladi. Bunday feʼllar shaxs maʼnosiga egaligi tufayli yakka holda ham mustaqil gapni tashkil eta oladi. Mas. Keldi (u keldi). Shu xususiyatiga koʻra, T.li feʼl predikativlikka moslashgan feʼl shakli gʻisoblanadi. Tuslanishsiz feʼl T. tizimiga ega boʻlmaydi, mayl, shaxsson, zamon maʼnolarini ifodalay olmaydi va shu maʼnolarni ifodalovchi shakllarga xam ega boʻlmaydi. Bular harakat nomi, sifatdosh va ravishdosh shakllaridir. Ilhom Madrahimov.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aleksandr Yevgeniyevich Liberman** (1954-yil, Toshkent, Oʻzbekiston SSR) – rossiyalik tadbirkor, „Saratov birlashgan shisha zavodlari" kompaniyalar guruhi prezidenti (2004–2010), muhtojlarga xayr-ehson qilgan.

Biografiyasi
------------

Liberman 1954-yil 11-yanvarda Toshkent shahrida tavallud topgan.

Aleksandr 1975-yilda „Saratovstroysteklo" korxonasiga usta boʻlib ishga kirgan va 1997-yilda shu korxonaga bosh direktori lavozimiga saylangan.

Liberman 2000-yildan 2004-yilgacha „Saratovstroysteklo" OAJ bosh direktori va „Saratovstroysteklo" OAJ direktorlar kengashi raisi boʻlib faoliyat yuritgan.

Aleksandr Liberman 2004–2010-yillar oraligʻida United Glass Factories kompaniyalar guruhi prezidenti lavozimida ishlagan va kristal ishlab chiqarishni saqlab qolish shaxsan Libermanga topshirilgan. Rossiya prezidenti Boris Yeltsin Saratovga tashrif buyurganida „Saratovsteklo"da yasalgan billur toj kiydirilgan.

Aleksandr Yevgeniyevich 2010-yildan hozirgi kungacha Ulyanovsk viloyati „Kvarts" OAJ direktorlar kengashi raisi boʻlib faoliyat olib kelmoqda.

„Saratov viloyati ishlab chiqaruvchilar va ish beruvchilar ittifoqi" NNT kengashi aʼzosi boʻlgan.

Liberman 2007-yilda Iqtisodiyot fanlari doktori ilmiy darajasini olish uchun „Shisha sanoati korxonalarida biznes jarayonlarini qayta qurish va takomillashtirish: metodologiya va qoʻllash tajribasi" nomli dissertatsiya himoya qilgan. U 18 ta ilmiy maqolalar muallifi.

1998-yilda „Blagotvoritel Saratovskoy oblasti" faxriy unvoniga va „Shon-sharaf" ordeniga sazovor boʻlgan.

Aleksandr 2002-yilda „Umumrossiya aholi roʻyxatini oʻtkazishdagi xizmatlari uchun" medali, 2003-yilda Rossiya Federatsiyasining xizmat koʻrsatgan quruvchisi faxriy unvoni va YuNESKOning „Besh qitʼa" faxriy medali bilan taqdirlangan.

Iqtisodiyot fanlari doktori Liberman Solomon Mixoyels xalqaro madaniyat markazi vasiylik kengashi aʼzosi boʻlgan.

Manbalar
--------

1. ↑  „Неравнодушные". 2018-yil 3-sentyabrda asl nusxadan arxivlangan. Qaraldi: 2018-yil 3-sentyabr.
2. ↑  AO „Saratovsteklo" (tri zavoda: po proizvodstvu listovogo stekla, tovarov narodnogo potrebleniya, po promishlennoy pererabotke stekla i 14 filialov zavoda v Rossii).
3. ↑  Gruppa kompaniy „Obʼedinennie stekolnie zavodi". Razmer ustavnogo kapitala – 302,3 mln rubley. Moщnost proizvodstva – 1150 tonn v sutki. Krupneyshie aksioneri kompanii: zaregistrirovannaya na Kipre „Alfa Kepital Xoldingz ltd" (37,5%) i predsedatel soveta direktorov Aleksandr Liberman (28,15%).
4. ↑  Саратовская элита: стеклянный, алкогольный, деревянный. sfn error: no target: CITEREFСаратовская\_элита:\_стеклянный,\_алкогольный,\_деревянный (help)
5. ↑  Автореферат диссертации на степень д.э.н. sfn error: no target: CITEREFАвтореферат\_диссертации\_на\_степень\_д.э.н. (help)
6. ↑  Ukaz Prezidenta RF № 621 ot 31.05.1998 goda.
7. ↑  Ukaz Prezidenta RF № 1151 ot 14.10.2002 goda.
8. ↑  Ukaz Prezidenta RF № 749 ot 08.07.2003 goda.
Bu atamaning boshqa maʼnolari ham mavjud. Qarang: Orzu (maʼnolari).

„**Orzu**" — oʻzbek xonandasi Lola ijro etgan qoʻshiq. 2004-yil eʼlon qilingan. Xonandaning oʻsha yili chiqarilgan „Muhabbatim" nomli studiyaviy albomiga oltinchi trek oʻlaroq kiritilgan. Qoʻshiq matnini ham, kuyini ham xonanda va qoʻshiqnavis Shahnoz yozgan. Qoʻshiq si minor tonalligida ijro etilgan. „Orzu" Lola repertuaridagi eng keng tanilgan qoʻshiqlarning biridir. Qoʻshiq Lolaning 2020-yil eʼlon qilingan „Kel" nomli albomiga ham kiritilgan.

„Orzu" qoʻshigʻi rejissyor Ayub Shahobiddinov suratga olgan „Sevinch" (2004) filmi saundrekiga kiritilganidan keyin ommalashgan. Filmda Sevinch rolini oʻynagan Lola qoʻshiqni gitara bilan ijro etgani tasvirlangan. Qoʻshiq uchun alohida klip suratga olinmagan.

Manbalar
--------

1. ↑  „Netayin" (inglizcha). *Spotify*. Qaraldi: 27-sentyabr 2022-yil.
2. ↑  *Atayev, Nodir* „Akkord zinalari". *Gitara chalishni oʻrganamiz*. Qaraldi: 27-sentyabr 2022-yil.

Havolalar
---------

* „Orzu" YouTubeda
* „Sevinch" YouTubeda
* „Orzu" qoʻshigʻinining toʻliq tabulaturasi Songsterr saytida
* „Orzu" qoʻshigʻinining toʻliq tabulaturasi UltimateGuitar saytida
**Aleksandr Petrovich Pelix** (19.11.1948, Oxtirka tumani, Sumi viloyati – 2008-yil 12-may) – Moskva „MIG" aviatsiya ishlab chiqarish birlashmasi davlat korxonasi Luxovitskiy mashinasozlik zavodining katta sinovchi uchuvchisi. Rossiya Qahramoni.

Biografiyasi
------------

Aleksandr Pelix 1948-yil 19-noyabrda Sumi viloyati, hozirgi Axtirskiy tumani Dovjik qishlogʻida tugʻilgan. 1966—1967-yillarda Kirovograd aeroklubida suzish bilan shugʻullangan.

1967-yil apreldan beri armiyada, 1967-yil aprel-iyun oylarida Boltiqboʻyi harbiy okrugida haydovchi boʻlib xizmat qilgan. 1971-yilda Chernigov oliy harbiy aviatsiya uchuvchilar maktabini tamomlagan, shundan soʻng u yerda uchuvchi-instruktor sifatida qolgan. 1977-yil iyun oyidan boshlab kapitan Aleksandr Pelix zaxirada turgan.

Rossiya Federatsiyasi Prezidentining 1998-yil 31-maydagi 626-sonli Farmoni bilan sinovchi-uchuvchi Aleksandr Petrovich Pelixga Rossiya Federatsiyasi Qahramoni unvoni, jangovar janglarda koʻrsatgan jasorati va qahramonligi uchun alohida farq – „Oltin yulduz" medali berildi.

Fransiya, Malayziya, Chili, Filippin, Janubiy Afrika, Angliya, Germaniya, Hindiston va boshqa mamlakatlarda oʻtkazilgan aviatsiya koʻrgazmalar namoyishida qatnashgan. U 40 ga yaqin turdagi samolyotlar va ularning modifikatsiyalarini oʻzlashtirgan, parvozda 6 ming soatdan ortiq vaqt sarflagan.

Moskva viloyati, Luxovitsi shahrida yashagan. 2008-yil 12-mayda vafot etgan.

Manbalar
--------

1. ↑   „Пелих, Александр Петрович",*Авиационная энциклопедия в лицах*. Москва: Барс, 2007 — 461 bet. ISBN 978-5-85914-075-6.
2. ↑  „Александр Петрович Пелих". Qaraldi: 2023-yil 29-sentyabr.

Havolalar
---------

„Александр Петрович Пелих" (ru). *Герои страны („Heroes of the Country")*. Qaraldi: 2014-yil 9-iyun.
**Aleksandr Vladimirovich Sorogovets** (1971-yil 7-may, Toshkent, Oʻzbekiston SSR – 1995-yil 15-mart, Checheniston) – Birinchi Chechen urushi qatnashchisi, Rossiya Federatsiyasi Qahramoni, Ural harbiy okrugi 34-motooʻq diviziyasining 324-motooʻq polki razvedka boshligʻining yordamchisi, katta leytenant.

Hayoti
------

Aleksandr Vladimirovich Sorogovets 1971-yil 7-mayda Toshkent shahrida tugʻilgan. Toshkent shahridagi (Qorasuv-1 m.) 209-sonli umumtaʼlim maktabini tamomlagan. Keyinchalik u kasb-hunar maktabida oʻqidi. Aʼlochi talaba boʻlgani uchun u Toshkent politexnika institutiga imtihonsiz oʻqishga kirgan. Ammo, keyinchalik harbiylik yoʻlini tanladi. 1989—1993-yillarda Toshkent oliy umumqoʻshin qoʻmondonlik bilim yurtida tahsil olgan.

Harbiy maktabni tugatgach, u Turkiston harbiy okrugiga, keyingi xizmatga yuboriladi. U harbiy xizmatni maxsus kuchlar brigadasining maxsus kuchlar guruhi qoʻmondoni va maxsus kuchlar komandirining oʻrinbosari sifatida bajargan. 1994-yilda Ural harbiy okrugidagi alohida maxsus kuchlar guruhiga qoʻmondonlik qilgan.

1995-yil 18-yanvarda 34-motooʻq diviziyasining 324-motooʻqchilar polki razvedka boshligʻining yordamchisi etib tayinlandi. Polk Yekaterinburgda joylashgan edi va Checheniston Respublikasiga joʻnatishga tayyorlanayotgan edi. 22-yanvar kuni 324-motooʻqchilar polkining boʻlinmalari Chechenistonga yetib kelishdi va Tolstoy-Yurt qishlogʻi yaqinida joylashishdi. 1995-yil 23-yanvardan boshlab harbiy harakatlarda qatnashdi.

U 1995-yil 15-martda Novye Atagi qishlogʻi yaqinida joylashgan Argun daryosi ustidagi koʻprik uchun jangda ogʻir jarohatdan vafot etdi. Vafotidan keyin „Rossiya Federatsiyasi Qahramoni" unvoni berildi.

U Toshkentdagi Botkin qabristoniga dafn etilgan.

Aleksandr Sorogovets xotirasiga uning tugʻilgan qismida obelisk oʻrnatildi.

Mukofotlari
-----------

* "Jasorat uchun" medali" (1995-yil 20-aprel);
* „Rossiya Federatsiyasi Qahramoni" unvoni (1997-yil 29-yanvar).

Manbalar
--------

1. ↑  „Герой Российской Федерации Сороговец Александр". *www.warheroes.ru*. Qaraldi: 6-noyabr 2023-yil.
2. ↑  „Сороговец Александр Владимирович". *www.heroes-russia.ru*. Qaraldi: 6-noyabr 2023-yil.
3. ↑  „АЛЕКСАНДР ВЛАДИМИРОВИЧ СОРОГОВЕЦ —ГЕРОЙ РОССИЙСКОЙ ФЕДЕРАЦИИ". *www.liveinternet.ru*. Qaraldi: 6-noyabr 2023-yil.

Havolalar
---------

* Герой Российской Федерации Сороговец Александр Владимирович[*sayt ishlamaydi*] на сайте Ташкентского высшего общевойского командного училища им. В. И. Ленина
* Уроки Первой чеченской кампании. Боевые действия 324-го мотострелкового полка в 1995 г.
* Федеральные силы. Убитые, пленные и пропавшие без вести в 1994-96. 324-й мотострелковый полк